  Наталья Тетерина Ижкарысь Михаил Калашников нимо техникая кун университет дуннеысь 500 устоосыз вузъёс пӧлы пыриз. Университетъёслэн удысужлыко калыккуспо рейтингаз (Global World Communicator) Россиысь ваньмыз 19 гинэ вылӥ дышетсконниос шедизы. Со сярысь Удмуртиысь Дышетонъя но тодосъя министерстволэн пресс-службаез ивортэ. ИжГТУ-ен ӵош 500 устоосыз пӧлы сюризы Москваысь кун университет, Москваысь физикая но техникая институт, Санкт-Петербургысь ивортодэт технологиосъя, механикая но оптикая эскеронъёсъя йӧскалык институт, Москваысь калык кусыпъёсъя кун институт, Казаньысь но Сибырысь федерал университетъёс. Дуннеысь 500 устоосыз вузъёс пӧлы Удмурт Элькунысь М. Т. Калашников нимо техникая кун университет гинэ шедиз Удмуртиысь Дышетонъя но тодосъя министерстволэн пресс-службаезДуннеысь вузъёс пӧлын Ижкарысь техникая университет 461-тӥ инты басьтӥз, нош Европаысь вылӥ дышетсконниос пӧлын — 220-тӥ. Дуннеысь вузъёслэн рейтингзы тодосчиослэн калыккуспо кенешенызы кылдытэмын, отчы дуннеысь 40-лэсь трос валтӥсь университетъёсысь профессоръёс пыро. Кенешлэн вань ёзчиосыз чурын куронъёс пыр пото: лыдэ басьтӥсько тодос удысын азинлыкъёссы, квалификацизы, тодос дуннеын данзы. 2013-тӥ арын Кенеше ИжГТУ-ысь вить тодосчиос пыризы. Тегъёс: Дышетон ИжГТУ Ижкар Удмуртия рейтинг  